**OSNOVNA ŠKOLA „ĐURO ESTER“** Šifra grada/opć.: 201

**TRG SLOBODE 5** Broj RKP-a: 08512

**48000 KOPRIVNICA** Razina: 31

**MB: 02017148** Razdjel: 000

**OIB: 41521296406** Šifra djelatnosti: 8520

B I LJ E Š K E

UZ FINANCIJSKA IZVJEŠĆA

ZA RAZDOBLJE 01. siječnja 2020. – 31.prosinca 2020.

Osnovna škola „Đuro Ester“, Koprivnica (u daljnjem tekstu: Škola) je javna ustanova koja obavlja djelatnost osnovnog odgoja i obrazovanja djece i mladeži. Nastava, redovna, izborna, dodatna i dopunska izvodi se prema nastavnim planovima i programima, koje je donijelo Ministarstvo znanosti i obrazovanja i operativnom Godišnjem izvedbenom odgojno obrazovanom planu i programu rada.

Osnivač škole je Grad Koprivnica na temelju Odluke Gradskog vijeća Grada Koprivnice. Odgovorna osoba škole je ravnateljica mr. Sanja Prelogović.

Škola nije obveznik PDV-a temeljem članka 39. stavak 1. točka i) Zakona o PDV-u.

Za sastavljanje Bilješki uz financijska izvješća odgovorna je Mirjana Kolarek, voditeljica računovodstva.

Financijsko izvješće usvaja Školski odbor na prijedlog ravnateljice.

**BILJEŠKE UZ PR-RAS**

Bilješka broj 1

**PRIHODI POSLOVANJA** AOP 001

|  |  |
| --- | --- |
| Opći prihodi i primici - školstvo | 2.142.137,41 |
| Prihod za posebne namjene (školska kuhinja, osiguranje učenika, majice s logom škole, testovi) | 553.878.89 |
| Prihod od prodaje starog papira i ostali nespomenuti prihodi | 2.110,00 |
| Prihod županije za županijska natjecanja | 3.209,79 |
| Pomoći iz državnog proračuna za financiranje plaća zaposlenika škole | 8.977.521,93 |
| Tekuće pomoći iz državnog proračuna za financiranje prijevoza učenika s invaliditetom, nabavu radnih udžbenika, naknade za mentorstvo | 190.845,77 |
| Kapitalne donacije | 11.935,00 |
| Kapitalne pomoći iz nenadležnog proračuna | 193.528.11 |
| Opći prihodi i primici – izvor Grad Koprivnica | 204.957,53 |
| Tekuće pomoći iz proračuna – nacionalno sufinanciranje | 65.619,20 |
| Tekuće donacije | 4.400,00 |
| Tekuće pomoći iz drž. Proračuna – EU sredstva | 160.271,77 |
| **UKUPNO** | **12.680.932,94** |

Bilješka broj 2

AOP 064 Tekuće pomoći proračunskim korisnicima iz proračuna koji im nije nadležan veće su za 5,9% u odnosu na 2019. godinu zbog rasta osnovice i koeficijenata za obračun plaća.

Bilješka broj 3

AOP 065 Kapitalne pomoći iz nenadležnog proračuna također bilježi pad za 49,4% jer su se u 2019. godini nabavljali udžbenici za sve učenike, dok su se u 2020. godini nabavljali udžbenici samo za razrede koji su u školskoj godini 2020./2021. ušli u kurikularnu reformu, a za sve ostale se radio dokup udžbenika koji su nedostajali zbog promjene broja učenika ili uništenih udžbenika.

Bilješka broj 4

AOP 116 Ostali nespomenuti prihodi bilježi pad za 13,3%. Radi se o prihodima za sufinanciranje školske kuhinje koji su manji zbog online nastave koja se odvijala zbog epidemiološke situacije.

Bilješka broj 5

AOP 125 Prihodi od prodaje proizvoda bilježe pad u odnosu na 2019. godinu i to za 66% budući da školska zadruga „Đurđica“ zbog epidemiološke situacije nije bila u mogućnosti prodavati svoje proizvode. Prihodi su ostvareni samo od prodaje starog papira.

Bilješka broj 6

AOP 128 Tekuće donacije bilježi pad za 58,9%. U 2019. godini obilježavala se 60. obljetnica škole te se povodom toga izdavao Zbornik za koji je škola primila donacije. U 2020. godini primili smo donaciju Euroherc osiguranja.

Bilješka broj 7

AOP 129 Kapitalne donacije bilježe rast za 43,4% zbog donacije knjiga i slikovnica za školsku knjižnicu.

**RASHODI**

Bilješka broj 8

AOP 149 Rashodi za zaposlene bilježe rast za 6,2% zbog rasta osnovice i koeficijenata za obračun plaća zaposlenika škole

Bilješka broj 9

AOP 162 Službena putovanja bilježi pad za 93,8% iz razloga što su veći dio 2020. godine skupovi i službena putovanja bili zabranjeni odlukom stožera civilne zaštite zbog pandemije COVID-19.

Bilješka broj 10

AOP 163 Naknade za prijevoz za rad na terenu i odvojeni život bilježi pad za 13,6% se dio školske godine nastava odvijala na daljinu i zaposlenicima se nisu plaćali putni troškovi.

Bilješka broj 11

AOP 165 Ostale naknade troškova zaposlenima bilježe pad za 97,3% jer su u 2019. godini troškovi osobnog automobila u službene svrhe bili krivo evidentirani.

Bilješka broj 12

AOP 167 Uredski materijal i ostali materijalni rashodi bilježe rast za 11,9%, a radi se o povećanju rashoda za higijenski materijal zbog epidemiološke situacije.

Bilješka broj 13

AOP 169 Energija bilježi pad za 17,1% jer je zbog online nastave došlo do uštede energije.

Bilješka broj 14

AOP Sitni inventar bilježi rast za 139% zbog potreba novouređene kuhinje u područnoj školi Vinica, zamjene dotrajalih uredskih stolica, nabave zaštite za računala i nabave sitnog inventara u sklopu kurikularne reforme.

Bilješka broj 15

AOP 175 Usluge telefona, pošte i prijevoza bilježi pad za 22,2% zbog manjih troškova za prijevoz učenika budući da je nastava djelomično bila online.

Bilješka broj 16

AOP 176 Usluge tekućeg i investicijskog održavanja bilježe rast za 310,5% zbog zamjene dotrajalih prepumpnih stanica u matičnoj školi, sanacije oborinskog sustava, te uređenja okoliša područne škole Vinica.

Bilješka broj 17

AOP 178-180 bilježe pad zbog epidemiološke situacije. Budući da se nastava dio godine odvijala online došlo je do smanjene potrošnje vode, manjih troškova najma fotokopirnih aparata, te nemogućnosti obavljanja sistematskih pregleda.

Bilješka broj 18

AOP 183 Ostale usluge bilježi pad za 55,9% budući da u 2020. godini nismo imali rashode za obuku neplivača jer su direktno financirani iz Proračuna Grada Koprivnice.

Bilješka broj 19

AOP 184 Naknade troškova osobama izvan radnog odnosa bilježe pad za 93,10% jer smo u 2019. godini imali dvije osobe na stručnom osposobljavanju za rad bez zasnivanja radnog odnosa, a u 2020. ta mjera zapošljavanja više nije bila na snazi.

Bilješka broj 20

AOP 188 Reprezentacija bilježi pad za 94,2% budući da zbog epidemiološke situacije nije bilo moguće organizirati nikakve skupove u školi niti obilježavati važne datume.

Bilješka broj 21

AOP 192 Ostali nespomenuti rashodi poslovanja bilježe pad za 80,7%. U 2019. godini škola je po drugi put ušla u projekt Erasmus + te smo u sklopu projekta imali rashode za putovanja, međutim u 2020. godini realizacija projekta je odgođena zbog zabrane putovanja uslijed pandemije korona virusa te smo iz tog razloga imali manje rashode.

Bilješka broj 22

AOP 255 Naknade građanima i kućanstvima u naravi bilježi rast za 36,8%, a rashodi se odnose na nabavu radnih udžbenika i zaštitnih maski za sve učenike škole.

Bilješka broj 23

AOP 341 Rashodi za nabavu nefinancijske imovine veći su za 39,7% zbog rekonstrukcije područne škole Vinica (uređenje nove školske kuhinje) te nabave opreme za školsku kuhinju u matičnoj školi.

Bilješka broj 24

AOP 636 Manjak prihoda i primitaka za pokriće u slijedećem razdoblju nakon prenesenog viška iz 2019. godine (62.417,65) iznosi 624.426,01 kn a čine ga:

|  |  |
| --- | --- |
|  | iznos |
| Školska kuhinja | 77.951,82 |
| Erasmus + K2 | 51.309,43 |
| unijapapir | 8.833,78 |
| Školska zadruga Đurđica | 210,23 |
| Donacija Euroherc | 8.259.31 |
| Neutrošena sredstva voditelja ŽSV-a | 6.561,62 |
| Manjak – nacionalno sufinanciranje (pomoćnici u nastavi i shema voća i mlijeka) | -5.945.95 |
| Grad Koprivnica | -236.187,92 |
| Pomoćnik u nastavi – projekt Odjek III - EU | -11.943,21 |
| Decentralizacija | -522.890,34 |
| Manjak prihoda za posebne potrebe – popravak tableta | -618,75 |
| Županijska natjecanja | 27,97 |

**BILJEŠKE UZ OBRAZAC BIL**

1. AOP 014 Postrojenja i oprema – u 2020. godini nabavljene su ploče za 7 učionica, klavijatura u sklopu nabave za kurikularnu reformu, dva osobna računala, skener, monitor, prijenosno računalo, kamera, stroj za pranje posuđa, dva hladnjaka, štednjak, štapni mikser, kolica za serviranje hrane i dvije perilice rublja.
2. AOP 031 Knjige bilježi povećanje zbog nabave udžbenika za učenike škole.
3. AOP 080 Ostala potraživanja bilježi rast za 737,5% u odnosu na 2019. godinu jer nismo imali zatvaranje potraživanja za bolovanje na teret HZZO-a.
4. AOP 172 Obveze za materijalne rashode bilježe rast za 120% jer je u prosincu imali veće nabave za koje su ostale otvorene obveze jer računi imaju dospijeće u 2021. godini.
5. AOP 180 Ostale tekuće obveze bilježe rast za 562,5% zbog nezatvorenih obveza za bolovanje na teret HZZO-a.
6. AOP 181 Obveze za nabavu nefinancijske imovine bilježe rast za 1494,3% zbog otvorenih obveza za nabavu opreme i radova na rekonstrukciji područne škole koje dospijevaju u 2021. godini.
7. Na kraju obračunskog razdoblja utvrđen je manjak u iznosu 624.427 kn od čega je 381.081 kn manjak prihoda poslovanja a 243.346 kn manjak prihoda od nefinancijske imovine.
8. AOP 251 Izvanbilančni zapisi bilježe rast za 127,5% zbog tableta za učenike koji su školi isporučeni u 2020. godini.
9. AOP 245 Izvanbilančni zapisi evidentirani su u 2019. godini zbog opreme koju smo dobili na korištenje od Ministarstva znanosti obrazovanja (Škola za život) i opreme koju nam je na korištenje dao CARNET u sklopu projekta e-Škole.

**BILJEŠKE UZ OBRAZAC RAS-FUNKCIJSKI**

AOP 122 Dodatne usluge u obrazovanju prikazuju rashode za školsku kuhinju, rashode proizašlih iz projekta Shema voća i mlijeka i rashode za prijevoz učenika.

AOP 137 bilježi porast ukupnih rashoda za 8,1 % u odnosu na 2019. godinu. U 2020. godini imali smo veće rashode za nabavu opreme i sitnog inventara, investicijskog održavanja rekonstrukciju područne škole, veće rashode za plaće zbog rasta osnovice i koeficijenata za zaposlene.

**BILJEŠKE UZ IZVJEŠTAJ O OBVEZAMA**

Obveze na kraju obračunskog razdoblja veće su od prenesenih obveza iz 2019. godine jer smo u prosincu imali nabave opreme i veće radove, a računi za iste dospijevaju u 2021. godini.

**BILJEŠKE UZ IZVJEŠTAJ O PROMJENAMA U VRIJEDNOSTI**

1. AOP 005 – rashod dugotrajne imovine

2. AOP 032 – otpis potraživanja

U Koprivnici, 29. siječnja 2021.

voditeljica računovodstva: ravnateljica:

Mirjana Kolarek, dipl.oec. mr. Sanja Prelogović